Liga 1: FC Arges - Universitatea Craiova , vineri, ora 21:00 , Digi Sport 1

Liga 1: Voluntari - Sepsi Sfantu Gheorghe, vineri, ora 18:00, Digi Sport 1

Scrisoarea atribuită lui Dalic i-ar fi aparținut de fapt lui Igor Premuzic, un actor croat. Acesta a explicat pentru portalul Dnevno că textul este o pură ficțiune și reprezintă o declarație dintr-un univers paralel, o scrisoare imaginară. Mesajul ar fi apărut inițial pe 13 iulie și a doua zi a fost publicat de mai multe publicații din Croația ca și cum i-ar fi aparținut lui Zlatko Dalic. De aici, bulgărele s-a rostogolit și în cele din urmă a ajuns un subiect în toată presa internațională.

CM 2018 | Franța - Croația 4-2. Naționala condusă de Zlatko Dalic a reușit cea mai mare performanță din istoria Croației și a ajuns până în finala Cupei Mondiale din Rusia. Grație acestei performanțe, Modric și compania vor fi răsplătiți cu aproximativ 23 de milioane de euro, dar banii nu vor ajunge în posesia jucătorilor ci vor fi donați în scopuri caritabile. Selecționerul Zlatko Dalic a fost cel care a confirmat acest lucru, într-o scrisoare deschisă publicată pe facebook și în care îi atacă fără menajamente pe politicienii croați, pe care îi consideră responsabili pentru situația precară a țării.

Președintele Kolinda Grabar-Kitarovic (50 de ani) a fost una din figurile importante ale Cupei Mondiale din Rusia, toţi membrii guvernului croat au venit îmbărcaţi în tricouri ale naționalei Croaţiei după calificarea istorică obţinută de Modric&Co în finala Cupei Mondiale, iar toate aceste gesturi au impresionat o lume întreagă. Mai puțin pe selecționerul Zlatko Dalic, care e convins că totul n-a fost decât o încercare de a câștiga capital politic.

Extrem de deranjat de modul în care toată lumea vrea să profite de pe urma succesului naționalei, Dalic a publicat pe contul său de facebook o scrisoare deschisă în care le cere politicienilor "să stea deoparte" de echipa de fotbal a Croației. Tot acolo, Dalic anunță că finalista CM 2018 va redirecționa toți banii obținuți de pe urma turneului din Rusia către copiii croați care n-au avut niciodată parte de o vacanță.

"Această generație a arătat că o echipă poate ajunge pe cele mai înalte culmi indiferent de țara din care face parte, buget sau modul în care arată stadioanele. Scriu aceste rânduri din cauza situației dificile în care se află Croația. Croația este cea mai săracă țară din Uniunea Europeană (nr. a treia cea mai săracă, după Bulgaria și România, din cele 28 care aparțin UE), guvernată de unii oameni considerați ca fiind membri ai unei organizații criminale. Croația este țara din care milioane de oameni au plecat în ultimii 20 de ani. Azi, în Croația, mulți oameni nu reușesc să-și acopere nevoile de bază, tinerii nu-și permit să-și plătească educația, sistemul sanitar se prăbușește iar cel juridic este corupt.

Le cer politicienilor și tuturor reprezentanților autorităților care au dus poporul spre mizerie și disperare să stea deoparte de echipa națională a Croației. Nu sunteți bineveniți la noi în vestiar, nu vrem să facem poze sau să interacționăm cu voi. Voi sunteți cei care ați făcut Croația una din cele mai sărace țări din Europa. Avem copii care n-au văzut niciodată Marea Adriatică, asta deși Croația are mai mult de 1.000 de kilometri de coastă. Avem copii care merg flămânzi la culcare pentru că părinții lor sunt șomeri și nu au ce să le dea de mâncare.

Cei care din cauza cărora se petrec asemenea lucruri la noi în țară nu sunt bineveniți în vestiar. Vă rog să ne respectați decizia, să nu purtați tricouri cu însemnele naționalei și să nu vă folosiți de succesul nostru ca să vă promovați imaginea. Nu faceți decât să luați din meritele noastre.

Toți banii pe care echipa națională îi va primi pentru performanțele de la Cupa Mondială vor fi donați unei fundații care ajută copiii. Această fundație va finanța vacanțele acelor copii care nu au văzut niciodată Marea Adriatică. Membrii echipei naționale sunt alături de poporul croat. Vom face tot ce ne stă în putință ca să-i ajutăm pe oameni, dincolo de victoriile pe care le obținem. Toți copiii croați vor avea oportunitatea să petreacă cel puțin 7 zile pe coasta Croației. Măcar atât putem face pentru cei mai vulnerabili dintre noi" a fost scrisoarea deschisă publicată de Dalic pe facebook.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media

Etichete:

,

,

,

,